Na temelju članka 391. Zakona o vlasništvu i drugim stvarnim pravima ("Narodne novine" RH br. 91/96, 68/98, 137/99, 22/00, 73/00, 114/01, 146/08,  38/09, 153/09, 143/12 i 152/14) i Zaključka  Gradonačelnika Grada Crikvenice KLASA:940-01/19-01/76, URBROJ:2107/01-04/11-20-18 od 14. svibnja 2020.  objavljuje se 
NATJEČAJ

za prodaju negrađevinskog zemljišta u vlasništvu Grada Crikvenice
1. gr.č.br. 8333/1 površine 24 m2 (kat. oznaka 2446/1) iz Popisa I, k.o. Crikvenica,
    upisana kao  put
     - početna kupoprodajna cijena iznosi 83,00 kuna/m2 odnosno ukupno 1.992,00 

       kuna 
2. gr.č.br. 8290/40  površine 231 m2 (kat. oznaka 9077/23) koja je nastala 
    cijepanjem izvorne gr.č.br. 8290/1 iz Popisa I, k.o. Crikvenica, upisana kao put
     - početna kupoprodajna cijena iznosi 83,00 kuna/m2 odnosno ukupno 19.173,00  

       kuna 
U kupoprodajnu cijenu nije uračunat porez na dodanu vrijednost odnosno porez na promet nekretnina kojeg snosi kupac.

OPĆI UVJETI NATJEČAJA
1. Pravo učešća u natječaju imaju sve fizičke osobe koje su hrvatski državljani i mogu dokazati  pravni interes za kupnju zemljišta  i domaće  pravne osobe uz priloženo rješenje o registraciji tvrtke.
2. Pismene ponude u skladu s natječajnom dokumentacijom predaju se u zapečaćenim  omotnicama na adresu GRAD CRIKVENICA, Tomislavova 85, s naznakom "PONUDA ZA NATJEČAJ ZA PRODAJU GRAĐEVINSKOG ZEMLJIŠTA-RED. BROJ ZEMLJIŠTA - NE OTVARATI". 

3. Ponude se predaju u roku 8 dana od dana objave obavijesti o raspisivanju natječaja u novinama i na web-stranici Grada, zaključno do 26. svibnja  2020. do 10,00 sati.
4. Otvaranje ponuda izvršit će se dana 26. svibnja 2020. godine u 12,00 sati u sali za  sastanke  Grada Crikvenice, Ulica kralja Tomislava 85.

5. Troškove ovjere kupoprodajnih ugovora kod javnog bilježnika snosi kupac.
6. Grad Crikvenica je ovlašten odbiti sve ponude, odustati od prihvaćene ponude i opozvati natječaj bez prava bilo kojeg sudionika na bilo kakav zahtjev prema Gradu Crikvenici.

POSEBNI UVJETI NATJEČAJA
1. Podnositelji ponuda  moraju dokazati da nekretnina za koju podnose ponudu služi za formiranje okućnice uz podnošenje vlasničkog lista za ostali dio okućnice ili građevinske parcele koja je u njegovom vlasništvu.  
2. Poseban uvjet svim natjecateljima je da su  prema Gradu Crikvenici, Eko-Murvici d.o.o.  i  ViO Žrnovnica Crikvenica Vinodol  d.o.o.  podmirili sve dospjele obveze.

MJERILA ZA ODABIR NAJPOVOLJNIJE PONUDE 
1. Zemljište koje je predmet natječaja prodat će se onoj osobi koja ponudi najvišu cijenu i zadovoljava posebne uvjete natječaja.

2. Ukoliko dva ili više natjecatelja ponude istu cijenu i udovolje općim i posebnim uvjetima,    prioritet ostvaruje onaj čija je ponuda prije zaprimljena.

SADRŽAJ PONUDE
1. Pismena ponuda s nazivom (osobni podaci) i adresa natjecatelja.

2. Naznaka zemljišta  za koje se natječe te ponuda cijene.

3. Dokaz o hrvatskom državljanstvu za fizičke osobe.

4. Rješenje o registraciji za pravne osobe.

5. Dokaz o zadovoljavanju posebnih uvjeta natječaja te izjavu o prihvaćanju uvjeta iz natječaja.
6. Potvrdu Grada Crikvenice, Eko-Murvice d.o.o. i ViO Žrnovnica Crikvenica Vinodol  d.o.o.  o podmirenim obvezama. 
7. Preslika uplatnice kao dokaz o plaćenim troškovima natječaja.

Obavijest o visini troškova natječaja kao i sve ostale obavijesti vezane za predmetni   natječaj  možete dobiti u Upravnom odjelu za investicije, prostorno uređenje i imovinu, Odsjeku za upravljanje imovinom neposredno ili na telefon 455-442.

                                                                                 Gradonačelnik Grada Crikvenice
KLASA:940-01/19-01/76
URBROJ:2107/01-07/05-20-24
